Proteser til arme og hænder skal gøres mindre robotagtige og mere intuitive. Det mener Siemensfonden, der nu giver økonomisk støtte til to studerende fra Aalborg Universitet. De får 31.500 kroner, der skal bruges på udstyr, som kan give vigtige oplysninger om samspillet mellem muskelsignaler og bevægelser. Jakob Celander Rosenvang og Ronnie Wedel Horup, der har modtaget støtten, er yderst glad for den ekstra hjælp. - Det betyder, at vi kan lave meget mere realistiske og avancerede forsøg, som ligger tættere på virkeligeheden, siger Jakob Celander Rosenvang. Støtten til projektet fra Siemensfonden er ifølge kommunikationsdirektør John Finnich Pedersen begrundet med, at det både har stor forskningsmæssig relevans, samt at resultaterne fra det på længere sigt kan blive relevante for personer med underarms- eller håndamputationer.

Opsummering:
To studerende fra AAU har fået 31.500 kroner til udviklingen af hånd- og armproteser